CELEX: 32015R1396
Language: hr
Date: 2015-08-14 00:00:00
Title: Provedbena uredba Komisije (EU) 2015/1396 оd 14. kolovoza 2015. o ispravku Provedbene uredbe (EU) br. 540/2011 u pogledu aktivne tvari Bacillus subtilis (Cohn 1872) soj QST 713, identičan soju AQ 713 (Tekst značajan za EGP)

15.8.2015   
            
            
               HR
            
            
               Službeni list Europske unije
            
            
               L 216/1
            
         PROVEDBENA UREDBA KOMISIJE (EU) 2015/1396
   оd 14. kolovoza 2015.
   o ispravku Provedbene uredbe (EU) br. 540/2011 u pogledu aktivne tvari Bacillus subtilis (Cohn 1872) soj QST 713, identičan soju AQ 713
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 78. stavak 3.,
   nakon savjetovanja sa Stalnim odborom za bilje, životinje, hranu i hranu za životinje,
   budući da:
   
               (1)
            
            
               Direktivom Komisije 2007/6/EZ (2)
                  Bacillus subtilis (Cohn 1872) soj QST 713, identičan soju AQ 713 (u daljnjem tekstu Bacillus subtilis) uvršten je u Prilog I. Direktivi Vijeća 91/414/EEZ (3) kao aktivna tvar za uporabu kao fungicid.
            
         
               (2)
            
            
               Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su navedene u dijelu A Priloga Provedbenoj uredbi Komisije (EU) br. 540/2011 (4).
            
         
               (3)
            
            
               Nizozemska je 22. siječnja 2015. obavijestila Komisiju da je gospodarski subjekt na čiji je zahtjev Bacillus subtilis uvršten u Prilog I. Direktivi 91/414/EEZ zatražio da se uvjetima uporabe te tvari obuhvati i uporaba kao baktericida protiv organizma Erwinia amylovora (snijeti), koji je greškom izostavljen iz popisa u Prilogu I. Direktivi 91/414/EEZ.
            
         
               (4)
            
            
               Nizozemska je utvrdila da je zahtjev opravdan.
            
         
               (5)
            
            
               Nadalje, uporaba kao baktericida već je ocijenjena tijekom postupka odobravanja aktivne tvari Bacillus subtilis te je obuhvaćena izvješćem o pregledu.
            
         
               (6)
            
            
               Provedbenu uredbu (EU) br. 540/2011 trebalo bi stoga na odgovarajući način ispraviti,
            
         DONIJELA JE OVU UREDBU:
   Članak 1.
   U retku 138. dijela A Priloga Provedbenoj uredbi (EU) br. 540/2011 dio A stupca „Posebne odredbe” zamjenjuje se sljedećim:
   
      „DIO A
      Dopušten za uporabu samo kao fungicid i baktericid.”
   
   Članak 2.
   Ova Uredba stupa na snagu sedmog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. kolovoza 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 309, 24.11.2009., str. 1.
   
   
      (2)  Direktiva Vijeća 2007/6/EZ od 14. veljače 2007. o izmjeni Direktive Vijeća 91/414/EEZ radi uvrštavanja aktivnih tvari metrafenon, Bacillus subtilis, spinozad i tiametoksam (SL L 43, 15.2.2007., str. 13.).
   
      (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).
   
      (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).